钦定古今图书集成/明伦汇编/氏族典/第541卷 > 《廖用贤尚友录》 > 易青
## 钦定古今图书集成/明伦汇编/氏族典/第541卷 > 《廖用贤尚友录》 > 易青

按《宋史易青传》：“青为都督行府摧锋军效用，广东贼
曾衮受招复叛。绍兴六年十月，经略使连南夫与摧
锋军统制韩京督诸军讨之，京募敢死士七十三人，
夜劫衮营，青在行中为所执。贼驱至后军赵续砦外，
谓续曰：‘汝大军为我所擒者甚众’。青大呼曰：‘勿信，所
擒者我尔’。贼又言：‘吾不汝杀，第令经略持黄榜来招’”
安，青又呼曰：“勿听，任贼杀我，我惟以一死报国。”贼怒，
焚之。青死，骂不绝口。事闻，特赠保义郎、阁门祇候，官
为荐祭焉。